ابن التلمیذ

ابو الحسن ہبہ بن الغنائم ہے (1154/549 یا 1165/560)، اپنے نانا کے لقب ابن التلمیذ (ibn al-tilmidh) سے مشہور ہوئے، ان کا تعلق ایک ادبی گھرانے سے تھا، ان کے والد اور نانا طبیب تھے اور خاندان کے زیادہ تر لوگ کاتب تھے، عربی زبان کے شعر ونثر پر گہری دسترس رکھتے تھے، عربی کے علاوہ فارسی اور سریانی زبانوں پر بھی عبور حاصل تھا، منطق، فلسفہ ادب، موسیقی اور طب کے ماہر تھے، خلیفہ المقتفی لامر اللہ نے انہیں بغداد بلا کر اطبائے بغداد کی سربراہی کا ذمہ سونپا جسے انہوں نے اپنی وفات صفر 560 ہجری تک نبھایا۔

تصانیف
طب کے شعبہ میں مؤرخین ان کی علمی قابلیت، وسعتِ نظری اور فراست سے متاثر نظر آتے ہیں، ان کی تصانیف میں سب سے مشہور کتاب “الاقراباذین الکبیر” ہے اس کے علاوہ “المقالہ الامینیہ فی الادویہ البیمارستانیہ” اور رازی کی کتاب الحاوی کی اختصار “اختصار کتاب الحاوی” ابن مسکویہ کی کتاب “الاشربہ” کی اختصار، جالینوس کی فصولِ ابقراط کی شرح کی اختصار، مسائل حنین کی شرح، قانونِ ابن سینا پر حاشیہ اور فصد پر ایک مقالہ قابلِ ذکر ہیں۔ .

تدریس طب
اپنے آثار کے علاوہ ابن التلمیذ کے تدریسِ طب کے مجالس بہت مشہور تھے جن سے استفادہ کرکے بہت سارے لوگ ان کے ہاتھوں فارغ التحصیل ہوئے۔

حوالہ جات 

1073ء کی پیدائشیں
1074ء کی پیدائشیں
1165ء کی وفیات
بارہویں صدی کی عراقی شخصیات
بارہویں صدی کی عرب شخصیات
خطاط
عربی شعراء
قرون وسطی کے اسلام کے طبیب
گیارہویں صدی کی عرب شخصیات
قرون وسطی کے عرب موسیقار
عراقی خطاط
عباسی خطاط